proxectonos/corpus_dominio_legal_administrativo_tmp huggingface dataset:
RESOLUCIÓN do 14 de maio de 2007, da Intervención Xeral da Comunidade Autónoma, pola que se actualiza o anexo previsto na Orde do 26 de febreiro de 1993, da Consellería de Economía e Facenda, pola que se regula a expedición de pagamentos para xustificar.
CONSELLERÍA DE ECONOMÍA E FACENDA — I. DISPOSICIÓNS XERAIS — 01/06/2007

A orde da Consellería de Economía e Facenda, do 26 de febreiro de 1993, pola que se regula a expedición de pagamentos para xustificar, modificada pola Orde do 26 de setembro de 2006, relaciona no seu anexo as aplicacións orzamentarias con cargo ás cales se poden emitir ordes de pagamento para xustificar, entre as que se inclúe a aplicación 14.612B.640.
A Lei 14/2006, do 28 de decembro, aprobou os orzamentos xerais da Comunidade Autónoma de Galicia para o ano 2007 e, como consecuencia da nova clasificación funcional que se establece na Consellería de Pesca e Asuntos Marítimos, o Programa 612B «Promoción cooperativa e social e divulgación da tecnoloxía pesqueira» pasa a ser o Programa 722A «Promoción social e divulgación da tecnoloxía pesqueira» que non se atopa incluído no anexo antes citado.
De acordo co anterior e coa petición formulada pola Consellería de Pesca e Asuntos Marítimos, cómpre actualizar a devandita relación das aplicacións e mesmo reproducila integramente para a súa mellor utilización práctica.
Xa que logo e por mor da facultade de actualización que me outorga a disposición adicional da Orde do 26 de febreiro de 1993, introducida pola devandita Orde do 26 de setembro de 2006,
RESOLVO:
Actualizar a relación das aplicacións orzamentarias con cargo as cales se poderán emitir ordes de pagamento para xustificar, de conformidade coa Orde do 26 de febreiro de 1993, cuxa relación quedará redactada do modo que se indica no anexo a esta resolución.
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 14 de maio de 2007.
Marta Fernández Currás
CONSELLERÍA DE PRESIDENCIA, ADMINISTRACIÓNES PÚBLICAS
E XUSTIZA
CORRECCIÓN de erros.-Resolución do 12 de xuño de 2007, da Dirección Xeral de Ordenación e Innovación Educativa, pola que se autorizan os programas de garantía social en centros públicos para o curso 2007-2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/07/2007

Advertidos erros na devandita resolución, publicada no Diario Oficial de Galicia, nº 133, do martes 10 de xullo de 2007, cómpre realizar as seguintes correccións:
Ver referencia pdf "13500D005P018.PDF"
ORDE do 28 de xuño de 2007 pola que se resolve a do 21 de febreiro de 2007, pola que se convocan axudas aos centros, departamentos, institutos ou órganos individuais ou colexiados das universidades galegas para a organización de congresos, simposios, xornadas e similares que favorezan a produción, divulgación e intercambio do coñecemento científico, así como a proxección da actividade de investigación universitaria, tanto no ámbito local como no nacional e internacional.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/07/2007

A Orde do 21 de febreiro de 2007, DOG do 1 de marzo, convocaba as axudas aos centros, departamentos, institutos ou órganos individuais ou colexiados das universidades galegas para a organización de congresos, simposios, xornadas e similares que favorezan a produción, divulgación e intercambio do coñecemento científico, así como a proxección da actividade de investigación universitaria, tanto no ámbito local como no nacional e internacional.
Na súa virtude, de acordo co establecido no artigo 9 da orde de convocatoria, e atendendo ao informe-proposta elevado pola comisión avaliadora a través da Dirección Xeral de Promoción Científica e Tecnolóxica do Sistema Universitario de Galicia, esta consellería
RESOLVE:
Primeiro.-Concederlles axudas ás universidades galegas que a continuación se relacionan para a realización dos eventos solicitados e na contía que se indica en cada caso.
Ver referencia pdf "13500D005P018.PDF"
Segundo.-En cumprimento do artigo 9 da Orde do 21 de febreiro de 2007, as solicitudes non incluídas na resolución de concesión entenderanse denegadas ou desestimadas e publicaranse na páxina web da Consellería de Educación e Ordenación Universitaria, coa indicación expresa dos motivos de denegación, de conformidade co artigo 54 da Lei 30/1992, do 26 de novembro, de réxime xurídico das administracións públicas e do procedemento administrativo común.
Terceiro.-Para proceder ao aboamento, o beneficiario presentará unha xustificación dos gastos e dos ingresos, así como unha declaración complementaria do conxunto das axudas aprobadas ou concedidas para o mesmo proxecto, das distintas administracións públicas competentes ou dos seus organismos, entes ou sociedades.
Cuarto.-Esta orde poderá ser recorrida en vía contencioso-administrativa, de conformidade cos artigos 4 e 46 da Lei 29/1998, do 13 de xullo, reguladora da xurisdición contencioso-administrativo, no prazo de dous meses e perante o Tribunal Superior de Xustiza de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de xuño de 2007.
Laura Sánchez Piñón
Conselleira de Educación e Ordenación Universitaria
CORRECCIÓN de erros.-Orde do 29 de maio  de 2007 pola que se clasifica como de interese cultural a Fundación RAC.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/07/2007

Advertido o erro na citada orde, publicada no Diario Oficial de Galicia nº 109, do 7 de xuño de 2007, o cómpre facer a seguinte corrección:
Na páxina 9698, columna segunda, alínea 20, engadirase: «e Félix Rivera García-Manzano, Cecilia Pereira Marimón, Daniel James Cameron e Lorena Martínez de Corral como vogais».
CORRECCIÓN de erros.- Resolución conxunta do 17 de abril de 2007, da Secretaría Xeral do Servizo Galego de Saúde, da División de Recursos Humanos e Desenvolvemento Profesional e da División de Asistencia Sanitaria, pola que se ordena a publicación do acordo subscrito pola Administración sanitaria e as organizacións sindicais CIG, CEMSATSE, CC.OO., CSI-CSIF e UGT polo que se regula a xornada, retribucións e condicións de traballo do persoal médico de urxencias hospitalarias deste organismo.
SERVIZO GALEGO DE SAÚDE — III. OUTRAS DISPOSICIÓNS — 01/06/2007

Advertidos erros no texto da citada resolución, publicada no Diario Oficial de Galicia número 78, do 23 de abril de 2007, é necesario efectuar as oportunas correccións:
No artigo 3, punto 4, onde di: «traballo a quendas: 70,70 h/mes (12 meses): 848,40 »; debe dicir: «traballo a quendas: 70,70 /mes (12 meses): 848,40».
No artigo 4, punto 2 (proxectos compartidos con outras unidades) no primeiro parágrafo onde di: «dos médicos e médicos de urxencias hospitalarias»; debe dicir: «dos médicos e médicas de urxencias hospitalarias».
Na disposición derradeira na última liña onde di «(...) os programas funcionais e as disposicións regulamentarias de conformidade co establecido na disposición adicional anterior»; debe dicir: «(...) os programas funcionais e as disposicións  regulamentarias de conformidade co establecido no artigo 6º».
CORRECCIÓN de erros.-Orde do 22 de xuño de 2007 pola que se establecen as bases e se convocan para o ano 2007 as axudas para o aumento do valor engadido dos produtos forestais.
CONSELLERÍA DO MEDIO RURAL — III. OUTRAS DISPOSICIÓNS — 16/07/2007

Advertidos erros na Orde de 22 de xuño de 2007, publicada no DOG nº 133, do 10 de xullo, cómpre realizar a seguinte corrección:
Na páxina 11.858, na disposición adicional sexta, ,onde di: «Estas axudas axustaranse ao establecido no Regulamento (CE) nº 1628/2006 da Comisión, do 24 de outubro de 2006, relativo á aplicación dos artigos 87 e 88 do Tratado ás axudas rexionais aos investimentos», debe dicir: «Estas axudas axustaranse ao establecido no Regulamento (CE) nº 1628/2006 da Comisión, do 24 de outubro de 2006, relativo á aplicación dos artigos 87 e 88 do Tratado ás axudas rexionais aos investimentos; os conceptos subvencionables sinalados no artigo 1º, punto 2 referidos a servizos de consultoría ampáranse no artigo 5 do Regulamento (CE) nº 70/2001, da Comisión, do 12 de xaneiro de 2001, relativo á aplicación dos artigos 87 e 88 do Tratado CE ás axudas estatais ás pequenas e medianas empresas».
CORRECCIÓN de erros.-Decreto 87/2007, do 12 de abril, polo que se crea a reserva mariña de interese pesqueiro Os Miñarzos.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 16/07/2007

Advertido erro no citado decreto, publicado no Diario Oficial de Galicia nº 88, do martes 8 de maio de 2007, cómpre facer a seguinte corrección:
Páxina 7.315, artigo 3º.-Delimitación da reserva mariña de interese pesqueiro, e artigo 4º.-Definición das áreas de reserva integral, na relación de coordenadas xeográficas onde di lonxitude debe dicir latitude e viceversa.
RESOLUCIÓN do 12 de xullo de 2007 pola que se fai pública a concesión de axudas para a substitución de guindastres-torre desmontables para obras na Comunidade Autónoma de Galicia, no ano 2007.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 24/07/2007

A Consellería de Innovación e Industria resolveu a publicación da relación de axudas que se especifican no anexo, concedidas no ano 2007, ao amparo da Orde do 14 de marzo de 2007 pola que se establecen as bases reguladoras para a concesión de axudas para a substitución de guindastres-torre desmontables para obras, que se financiarán con cargo á aplicación orzamentaria 10.03.732-A.770.0 dos orzamentos xerais da Comunidade Autónoma de Galicia.
O que se fai público para xeral coñecemento.
Santiago de Compostela, 12 de xullo de 2007.
Fernando Xabier Blanco Álvarez
Conselleiro de Innovación e Industria
Ver referencia pdf "14300D010P018.PDF"
ORDE do 25 de xuño de 2007 pola que se autorizan as ensinanzas de nivel III para persoas adultas, con carácter presencial, no IES Cabo Ortegal de Cariño.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/07/2007

A Lei orgánica 1/1981, do 6 de abril, pola que se aprobou o Estatuto de autonomía de Galicia, e o Real decreto 1763/1982, do 24 de xullo, sobre o traspaso de funcións e servizos da Administración do Estado á Comunidade Autónoma de Galicia en materia de educación, recoñécenlle á nosa comunidade as competencias en materia de planificación, regulación e administración do ensino regrado en todos os niveis e graos, modalidades e especialidades, de acordo cos preceptos emanados da Constitución e das leis que lle sexan de aplicación, competencias que foron asumidas polo Decreto 114/1982, do 1 de setembro, e asignadas á Consellería de Educación e Ordenación Universitaria no seu artigo 2.
A Lei orgánica 2/2006, do 3 de maio, de educación, establece no seu artigo 5.2º que o sistema educativo lles facilitará ás persoas adultas a súa incorporación ás distintas ensinanzas, favorecendo a conciliación da aprendizaxe con outras responsabilidades e actividades.
O Decreto 88/1999, do 11 de marzo, polo que se regula a ordenación xeral das ensinanzas de educación de persoas adultas e os requisitos mínimos dos centros, establece no artigo 5 que a Consellería de Educación e Ordenación Universitaria adecuará as ensinanzas e campos fundamentais de actuación ás peculiaridades e ás características das persoas adultas e no artigo 11 que as ensinanzas de adultos poderán ser impartidas tanto en centos específicos de educación e promoción de adultos como nos centros ordinarios de ensino non universitario que autorice a Consellería de Educación e Ordenación Universitaria.
En consecuencia, esta consellería, de conformidade co establecido no Decreto 585/2005, do 29 de decembro, polo que se establece a estrutura orgánica da Consellería de Educación e Ordenación Universitaria, que lle atribúe as competencias e funcións en materia de planificación, regulación e administración do ensino regrado en toda a súa extensión, e tendo en conta o informe da Dirección Xeral de Formación Profesional e Ensinanzas Especiais, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar as ensinanzas de nivel III para persoas adultas, con carácter presencial, no IES Cabo Ortegal de Cariño, que se especifican no anexo.
Disposicións derradeiras
Primeira.-Autorízase a Secretaría Xeral e á Dirección Xeral de Ordenación e Innovación Educativa para adoptar as medidas necesarias para a execución desta orde.
Segunda.-Esta orde entrará en vigor aos vinte días da súa publicación no Diario Oficial de Galicia.
Santiago de Compostela, 25 de xuño de 2007.
Laura Sánchez Piñón
Conselleira de Educación e Ordenación
Universitaria
ANEXO
Provincia: A Coruña.
Centro: IES Cabo Ortegal.
Concello: Cariño.
Código: 15021755.
Ensinanzas: educación secundaria para persoas adultas, nivel III (modalidade presencial).
ORDE do 25 de xuño de 2007 pola que se autoriza o cambio de titularidade do centro privado María Inmaculada de Silleda (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/07/2007

Examinado o expediente presentado polo centro privado María Inmaculada de Silleda, no cal solicita o cambio de titularidade do devandito centro.
Resultando que mediante escritura pública notarial, Misioneras de la Doctrina Cristiana cede a súa titularidade, para todos os efectos, a Fundación María Seoane Colmeiro, aceptando esta a dita cesión.
Resultando que o referido centro docente ten a correspondente autorización para impartir ensinanzas.
Vistos o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que se cumpriron neste expediente os requisitos exixidos pola normativa vixente nesta materia.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar o cambio de titularidade do centro privado María Inmaculada de Silleda, código 36009123, a favor de Fundación María Seoane Colmeiro, con todos os dereitos e obrigas contraídas polo cesionista Misioneras de la Doctrina Cristiana, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza. O cambio de titularidade non afectará o réxime de funcionamento do centro.
Segundo.-Inscribir esta modificación no rexistro de centros dependente desta consellería.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 25 de de xuño de 2007.
Laura Sánchez Piñón
Conselleira de Educación e Ordenación Universitaria
ORDE do 12 de xullo de 2007 pola que se resolve a cesión en propiedade de vehículos especialmente preparados para os concellos da Comunidade Autónoma galega que conten con servizos de policía local.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 13/07/2007

Por Orde do 15 de febreiro de 2007 (DOG nº 38, do 22 de abril), a Consellería de Presidencia, Administracións Públicas e Xustiza anunciou medidas de apoio á Policía local de Galicia, consistentes na cesión de vehículos especialmente preparados para o exercicio das súas funcións.
Analizadas as solicitudes e a súa documentación por unha comisión de valoración presidida pola directora xeral de Administración local, elaborouse a correspondente proposta mediante acta motivada, e de conformidade co artigo 5 da citada orde
RESOLVO:
Primeiro.- Ceder en propiedade vehículos equipados para uso da policía local aos concellos que se citan no anexo:
Segundo.-Notificar o contido desta resolución aos concellos beneficiarios, especificando as condicións particulares que deberán cumprir, e que se formalizarán mediante acta subscrita polo secretario xeral desta consellería ou funcionario en que delegue, debendo constar nela o acordo de cesión e a aceptación do cesionario, segundo establece o artigo 96 bis do Decreto 50/1989, do 9 de marzo, polo que se aproba o regulamento para a execución da Lei 3/1985, do 12 de abril, do patrimonio da Comunidade Autónoma galega.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ao da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde. En todo caso non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 12 de xullo de 2007.
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "13600D003P171.PDF"
Ver referencia pdf "13600D003P171.PDF"
Ver referencia pdf "13600D003P171.PDF"
RESOLUCIÓN do 22 de xuño de 2007 pola que se ordena a publicación do acordo do Consello da Xunta de Galicia do 21 de xuño de 2007 polo que se aproba a modificación da relación de postos de traballo da Vicepresidencia da Igualdade e do Benestar.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 16/07/2007

materiais e técnicas que exixe o desempeño de determinadas funcións realizadas polo persoal laboral dela dependente.
En consecuencia, por proposta da Vicepresidencia da Igualdade e do Benestar, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 21 de xuño de 2007, adoptou o seguinte
ACORDO:
Primeiro.-Aprobar a modificación da relación de postos de traballo da Vicepresidencia da Igualdade e do Benestar nos termos que se sinalan no anexo ao presente acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela.
Os efectos económicos dos complementos salariais obxecto desta modificación retrotraeranse ao día 1 de xaneiro de 2007.
Visto o acordo adoptado polo Consello da Xunta de Galicia na súa reunión do vinte e un de xuño de dous mil sete, relativo á aprobación da modificación da relación de postos de traballo da Vicepresidencia da Igualdade e do Benestar, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 22 de xuño de 2007.
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
Ver referencia pdf "13700D002P008.PDF"
DECRETO 134/2007, do 12 de xullo, polo que se nomea delegado provincial da  Coruña a Alberto González Fernández.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 13/07/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa presidencia, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia, na súa reunión do día doce de xullo de dous mil sete,
DISPOÑO:
Nomear delegado provincial da Coruña da Consellería de Política Territorial, Obras Públicas e Transporte a Alberto González Fernández.
Santiago de Compostela, doce de xullo de dous mil sete.
Emilio Pérez Touriño
Presidente
María José Caride Estévez
Conselleira de Política Territorial,
Obras Públicas e Transporte
CORRECCIÓN de erros.- Resolución do 3 de maio de 2007 pola que se dá publicidade aos convenios de colaboración subscritos polo Instituto Galego de Promoción Económica no primeiro cuadrimestre de 2007.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 01/06/2007

Advertido erro na referida resolución, publicada no DOG número 100, do 25 de maio de 2007, procede facer a seguinte corrección:
Na páxina 8.680, no anexo, na fila 14 do cadro, onde di:
«Addenda ao convenio de colaboración entre a Fundación Galicia Emigración e o Instituto Galego de Promoción Económica (Igape) e as entidades financeiras formalizado o 25 de setembro de 2006 para a habilitación dunha liña de financiamento específica para as Pemes galegas produtoras de uva».
Debe dicir:
«Addenda ao convenio de colaboración entre o Instituto Galego de Promoción Económica (Igape) e as entidades financeiras formalizado o 25 de setembro de 2006 para a habilitación dunha liña de financiamento específica para as Pemes galegas produtoras de uva».
CORRECCIÓN de erros.-Orde do 30 de abril de 2007 pola que se regula a captura e o desembarque de determinadas especies peláxicas durante a campaña 2007.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 01/06/2007

Advertido erro na citada orde, publicada no Diario Oficial de Galicia nº 93, do 15 de maio de 2007, cómpre facer a seguinte corrección:
-Páxina 7.964, no punto 2 do artigo 4º, onde di: «(fax: 981 54 15 31)», debe dicir: «(fax: 981 54 40 31)».
RESOLUCIÓN do 15 de maio de 2007, da Secretaría Xeral de Relacións Exteriores, pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración previstos no artigo 3.1º c) do texto refundido da Lei de contratos das administracións públicas, asinados no primeiro cuadrimestre do ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 01/06/2007

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración previstos no artigo 3.1º c) do texto refundido da Lei de contratos das administracións públicas, subscritos por esta secretaría xeral no primeiro cuadrimestre do ano 2007 e que se relacionan no anexo a esta resolución
Santiago de Compostela, 15 de maio de 2007.
Por desconcentración (Decreto 44/2006)
Santiago Gómez-Reino Lecoq
Secretario xeral de Relacións Exteriores
DECRETO 141/2007, do 19 de xullo, polo que se nomea delegada provincial de Pontevedra a María Xesús López Escudeiro.
CONSELLERÍA DE CULTURA E DEPORTE — II. AUTORIDADES E PERSOAL — 20/07/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Cultura e Deporte e logo de deliberación do Consello da Xunta de Galicia, na súa reunión do día dezanove de xullo de dous mil sete,
Nomeo delegada provincial de Pontevedra da Consellería de Cultura e Deporte a María Xesús López Escudeiro.
Santiago de Compostela, dezanove de xullo de dous mil sete.
Emilio Pérez Touriño
Presidente
Ánxela Bugallo Rodríguez
Conselleira de Cultura e Deporte
RESOLUCIÓN do 17 de xullo de 2007 de nomeamento do Valedor do Pobo da Comunidade Autónoma de Galicia.
PARLAMENTO DE GALICIA — II. AUTORIDADES E PERSOAL — 24/07/2007

En execución do acordo adoptado polo Pleno do Parlamento de Galicia na sesión que tivo lugar o día 17 de xullo de 2007, e no exercicio das atribucións a min conferidas polo artigo 3.2º da Lei autonómica 6/1984, do 5 de xuño, con esta data e coa miña sinatura acredito o nomeamento de Benigno López González como Valedor do Pobo coas prerrogativas, atribucións, deberes e facultades derivadas da súa condición de alto comisionado do Parlamento de Galicia.
Santiago de Compostela, 17 de xullo de 2007.
Dolores Villarino Santiago
Presidenta
RESOLUCIÓN do 17 de xullo de 2007 pola que se fai público o acordo do Parlamento de Galicia relativo á elección de membros do Consello de Contas de Galicia.
PARLAMENTO DE GALICIA — II. AUTORIDADES E PERSOAL — 24/07/2007

O Pleno do Parlamento de Galicia, na súa sesión do día 17 de xullo de 2007, acordou elixir, de conformidade co establecido no artigo 12.1º da Lei 6/1985, do 24 de xuño, membros do Consello de Contas de Galicia a:
-Luciano Fariña Busto.
-Antonio López Díaz.
-Pedro Puy Fraga.
O que se publica para xeral coñecemento.
Santiago de Compostela, 17 de xullo de 2007.
Dolores Villarino Santiago
Presidenta
ORDE do 20 de xullo de 2007 pola que se nomean os presidentes e vicepresidentes dos consellos reguladores das denominacións de orixe Monterrei, Rías Baixas, Ribeira Sacra, Ribeiro e Valdeorras, e das indicacións xeográficas protexidas Pataca de Galicia e Ternera Gallega.
CONSELLERÍA DO MEDIO RURAL — II. AUTORIDADES E PERSOAL — 24/07/2007

Ultimado o proceso de renovación dos consellos reguladores das denominacións de orixe Monterrei, Rías Baixas, Ribeira Sacra, Ribeiro e Valdeorras, e das indicacións xeográficas protexidas Pataca de Galicia e Ternera Gallega, convocado pola Orde do 9 de abril de 2007, e tras a elección dos seus presidentes e vicepresidentes polos respectivos plenos, consonte as atribucións que teño conferidas polo Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores,
DISPOÑO:
Artigo único.-Noméanse presidentes e vicepresidentes dos consellos reguladores convocados mediante a orde desta consellería do 9 de abril de 2007 ás seguintes persoas:
Consello Regulador da Denominación de Orixe Monterrei:
Presidente: Antonio Ángel Méndez Atanes.
Vicepresidente: José Antonio da Silva Pereira.
Consello Regulador da Denominación de Orixe Rías Baixas:
Presidente: José Ramón Meiriño González.
Vicepresidente: Gerardo Méndez, en representación da vogalía que lle corresponde a Bodegas Gerardo Méndez, S.L.
Consello Regulador da Denominación de Orixe Ribeira Sacra:
Presidente: José Manuel Rodríguez González.
Vicepresidente: Evaristo Rodríguez López, en representación da vogalía que lle corresponde a Adegas Moure, S.A.
Consello Regulador da Denominación de Orixe Ribeiro:
Presidente: Luís Anxo Rodríguez Vázquez.
Vicepresidente: Antonio Álvarez Alberte.
Consello Regulador da Denominación de Orixe Valdeorras:
Presidente: José Luís García Pando.
Vicepresidente: Ángel López Vicente, en representación da vogalía que lle corresponde a Adegas A Coroa, SAT.
Consello Regulador da Indicación Xeográfica Protexida Pataca de Galicia:
Presidente: Julio Gómez Fernández.
Vicepresidente: José Enriquez Rodríguez, en representación da vogalía que lle corresponde a Droguería Agrícola, S.A.
Consello Regulador da Indicación Xeográfica Protexida Ternera Gallega:
Presidente: Jesús González Vázquez.
Vicepresidente: José Álvarez Lombardero.
Santiago de Compostela, 20 de xullo de 2007.
Alfredo Suárez Canal
Conselleiro do Medio Rural
CORRECCIÓN de erros.-Orde do 7 de xuño de 2007 pola que se aproban as bases reguladoras e se procede á convocatoria pública de axudas e subvencións dirixidas a fomentar en Galicia a realización e difusión de estudos e investigacións relacionados coas mulleres.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 04/07/2007

Advertido erro na devandita orde, publicada no Diario Oficial de Galicia nº 125, do venres 29 de xuño de 2007, cómpre efectuar a oportuna corrección:
Na páxina 11.260, na Disposición adicional, onde di: «De conformidade co artigo 3.4º...», debe dicir: «De conformidade co artigo 13.4º...».
ORDE do 12 de xuño de 2007 pola que se amplía o importe global máximo para a concesión de axudas ao abeiro da Orde do 12 de marzo de 2007 de subvencións aos proxectos colectivos de xestión integral para o aproveitamento dos recursos mariños en Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 03/07/2007

A Orde do 12 de marzo de 2007 pola que se modifican as bases reguladoras para a concesión, en réxime de concorrencia competitiva, de subvencións aos proxectos colectivos de xestión integral para o aproveitamento dos recursos mariños en Galicia, aprobadas por Orde do 30 de decembro de 2005, e se convocan para 2007 (DOG nº 68, do 9 de abril de 2007), dispón no seu artigo 3 que as axudas a que se refirese outorgarán con cargo á aplicación orzamentaria 14.02.723A.770.1 da Lei de orzamentos da Comunidade Autónoma de Galicia para 2007 por un importe máximo de 1.071.710 euros, cofinanciados pola Unión Europea a través do Instrumento Financeiro de Orientación Pesqueira (IFOP) na súa medida 83.44 (accións realizadas polos profesionais). Dispón así mesmo que este importe, así como as aplicacións ás cales se impute, poderá ser ampliado en función das dispoñibilidades orzamentarias sen que iso dea lugar á apertura de novo prazo de presentación de solicitudes, salvo indicación expresa en
contrario na orde que se publique para o efecto.
Con motivo da incorporación de créditos remanentes de anualidades anteriores incrementouse o crédito que é posible destinar á citada finalidade, o que permitirá achegar as axudas a un maior número de beneficiarios.
Por todo o exposto e no uso das facultades que me foron conferidas
DISPOÑO:
Artigo único.
Amplíase o importe da contía máxima das axudas que se concedan ao abeiro da Orde do 12 de marzo de 2007 pola que se modifican as bases reguladoras para a concesión, en réxime de concorrencia competitiva, de subvencións aos proxectos colectivos de xestión integral para o aproveitamento dos recursos mariños en Galicia, aprobadas por Orde do 30 de decembro de 2005, e pola que se convocan para 2007 (DOG nº 68, do 9 de abril), contía que queda fixada na cantidade de 3.021.964,93 euros, con cargo á aplicación orzamentaria 14.02.723A.770.1 da Lei de orzamentos xerais da Comunidade Autónoma de Galicia.
Disposición adicional
Esta modificación non supón apertura de novo prazo de presentación de solicitudes.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de xuño de 2007.
Carmen Gallego Calvar
Conselleira de Pesca e Asuntos Marítimos
RESOLUCIÓN do 21 de xuño de 2007, da Dirección Xeral de Patrimonio Cultural, pola que se delega nos delegados provinciais da Consellería de Cultura e Deporte o exercicio de determinadas competencias.
CONSELLERÍA DE CULTURA E DEPORTE — III. OUTRAS DISPOSICIÓNS — 03/07/2007

A Dirección Xeral de Patrimonio Cultural desenvolve un gran volume da actividade administrativa orixinada nas competencias que a normativa lle atribúe.
Co fin de evitar unha concentración excesiva do traballo e lograr unha maior axilidade administrativa que redunde en beneficio tanto da Administración como dos administrados, faise conveniente que, dentro do respecto aos principios informadores da actuación administrativa e con suxeición á normativa legal vixente, se deleguen nos delegados provinciais da Consellería de Cultura e Deporte determinadas competencias.
Estas competencias aparecen reflectidas, entre outros, no artigo 6 do Decreto 36/2006, do 23 de febreiro, polo que se desenvolve a estrutura orgánica da Consellería de Cultura e Deporte; nos artigos 32, 37, 41, 43, 44, 47, 48, 52, 54, 56, 57, 58 e 61 da Lei 8/1995, do 30 de outubro, do patrimonio cultural de Galicia e nos artigos 1.1º a), 1.2º e 3.1º do Decreto 199/1997, do 10 de xullo, polo que se regula a actividade arqueolóxica na Comunidade Autónoma de Galicia.
Na súa virtude, facendo uso das atribucións que me confire o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, dispoño delegar nos delegados provinciais da Consellería de Cultura e Deporte o exercicio das seguintes competencias:
1. Autorizar os proxectos de obras que afecten os bens incluídos no inventario xeral do patrimonio cultural de Galicia, sometidos ao informe das comisións territoriais do Patrimonio Histórico Galego, de conformidade co artigo 2.a) do Decreto 39/2007, do 8 de marzo, polo que se regula a composición e funcionamento das comisións territoriais do Patrimonio Histórico Galego.
2. Autorizar as prospeccións superficiais, as sondaxes e os controis arqueolóxicos derivados tanto dos proxectos de obra que afecten o patrimonio cultural como do planeamento urbanístico en vigor, logo do informe-proposta da correspondente comisión territorial do Patrimonio Histórico Galego.
3. Adoptar, en caso de urxencia, as medidas cautelares necesarias para salvagardar os bens do patrimonio cultural de Galicia que se visen ameazados.
A Dirección Xeral de Patrimonio Cultural poderá advocar para si en calquera momento o exercicio das competencias delegadas nesta resolución, de acordo co establecido no artigo 14 da citada Lei 30/1992.
As resolucións administrativas que se adopten facendo uso das delegacións contidas nesta resolución farán constar expresamente esta circunstancia e consideraranse ditadas pola autoridade que as concedeu.
Santiago de Compostela, 21 de xuño de 2007.
Felipe Arias Vilas
Director xeral de Patrimonio Cultural
ORDE conxunta do 19 de outubro de 2007, da Vicepresidencia da Igualdade e do Benestar e da Consellería de Presidencia, Administracións Públicas e Xustiza, pola que se crea unha oficina de rexistro auxiliar do rexistro xeral da Xunta de Galicia na Delegación Provincial da Igualdade e do Benestar da Coruña.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 29/11/2007

O Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán, dispón no seu artigo 4 a posibilidade de establecemento de rexistros auxiliares cando o volume ou natureza das actividades o aconsellen.
A creación dos rexistros auxiliares farase por orde conxunta da Consellería de Presidencia, Administracións Públicas e Xustiza e as consellerías correspondentes.
A Delegación Provincial da Igualdade e do Benestar na Coruña, solicitou a creación dun rexistro auxiliar do rexistro xeral da Xunta de Galicia xustificado pola incorporación dos equipos do Sistema Galego de Atención á Dependencia as instalacións radicadas na praza de Europa (Área Central) de Santiago de Compostela. O progresivo incremento de actividade e o volume de entradas e saídas da citada unidade aconsellan a creación dun rexistro auxiliar de entrada e saída conectados á rede privada de voz e datos da Xunta de Galicia, de conformidade co disposto no artigo 4.2º do Decreto 164/2005.
En consecuencia do anteriormente exposto, a Vicepresidencia da Igualdade e do Benestar e a Consellería de Presidencia, Administracións Públicas e Xustiza
DISPOÑEN:
Artigo 1º.-Obxecto.
Créase un rexistro auxiliar de entrada e saída, dependente da Delegación Provincial da Igualdade e do Benestar da Coruña, para o desenvolvemento das funcións do equipo de valoración de minusvalideces, que estará situado na praza de Europa, 10 A, 2º andar, de Santiago de Compostela.
Artigo 2º.-Normativa aplicable.
Os rexistros auxiliares creados por esta orde rexeranse polas disposicións contidas no Decreto 164/2005, do 16 de xuño, e estarán conectados á rede privada de voz e datos da Xunta de Galicia (SXPA).
Disposicións derradeiras
Primeira.-O establecido nesta orde non suporá incremento de gasto.
Segunda.-O rexistro auxiliar creado por esta orde comezará a súa actividade o mesmo día de entrada en vigor desta orde.
Terceira.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 19 de outubro de 2007.
Anxo Manuel Quintana González	 José Luis Méndez Romeu
Vicepresidente da Igualdade	 Conselleiro de Presidencia,
e do Benestar	 Administracións Públicas
e Xustiza
CORRECCIÓN de erros.-Estatuto de persoal do Parlamento de Galicia.
PARLAMENTO DE GALICIA — I. DISPOSICIÓNS XERAIS — 31/12/2007

No Diario Oficial de Galicia número 248, do 26 de decembro de 2007, publicouse o Estatuto de persoal do Parlamento de Galicia.
Advertido un erro por omisión na exposición de motivos (páxina 20.190), débese engadir como último parágrafo o seguinte texto:
«Polo exposto, a Comisión de Regulamento do Parlamento de Galicia, actuando con competencia lexislativa plena, aprobou o Estatuto de persoal do Parlamento de Galicia».
CORRECCIÓN de erros.-Resolución do 12 de novembro de 2007 pola que se lles dá publicidade ás subvencións concedidas ao abeiro da Orde do 13 de abril de 2007, pola que se regula a concesión de subvencións ás entidades locais da Comunidade Autónoma de Galicia para o mantemento de puntos de atención continuada e zonas especiais de urxencias que funcionen en centros de saúde de titularidade municipal (Diario Oficial de Galicia número 89, do 9 de maio).
SERVIZO GALEGO DE SAÚDE — III. OUTRAS DISPOSICIÓNS — 31/12/2007

Advertidos erros na citada resolución, publicada no Diario Oficial de Galicia nº 232, do 30 de novembro de 2007, procede facer as seguintes correccións:
Na páxina 19.100, no anexo de Concellos beneficiarios e subvencións concedidas, onde di:
Ver referencia pdf "25100D010P117.PDF"
RESOLUCIÓN do 5 de novembro de 2007 pola que se integran determinados funcionarios do corpo de profesores titulares de escola universitaria no corpo de profesores titulares de universidade.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 29/11/2007

A Lei orgánica 4/2007, do 12 de abril (BOE do 13 de abril), pola que se modifica a Lei orgánica 6/2001, do 21 de decembro, de universidades, na súa disposición adicional primeira, dispón o seguinte:
1. «os profesores titulares de escola universitaria que, no momento da entrada en vigor da lei posúan o título de doutor ou o obteñan  posteriormente, e se acrediten especificamente no marco do previsto polo artigo 57, accederán directamente ao corpo de profesores titulares de universidade, nas súas propias prazas».
2. «Os que non accedan á condición de profesor titular de universidade permanecerán na súa situación actual mantendo todos os seus dereitos e conservando a súa plena capacidade docente, e, se é o caso, investigadora...».
Así mesmo, a disposición adicional décima, establece que:
«Os que resultasen habilitados ou habilitadas conforme a regulación correspondente contida na Lei orgánica 6/2001, do 21 de decembro, de universidades, e a súa normativa de desenvolvemento, entenderase que posúen a acreditación regulada na reforma da devandita lei orgánica realizada por esta lei».
Polo tanto, unha vez comprobado o cumprimento polos interesados dos requisitos establecidos e consonte o disposto nas citadas disposicións adicionais e en uso das atribucións conferidas ao meu cargo pola Lei orgánica de universidades e o Decreto 28/2004, do 22 de xaneiro (DOG do 9 de febreiro e BOE do 22 de abril), polo que se aproban os estatutos da Universidade de Santiago de Compostela, resolvo o seguinte:
Quedan integrados no corpo de profesores titulares de universidade os funcionarios do corpo de profesores titulares de escola universitaria, pertencentes a esta universidade, que se relacionan a continuación, quedando adscritos ao mesmo departamento, área de coñecemento e centro que estivesen no seu corpo de orixe:
Ver referencia pdf "23100D008P026.PDF"
Contra esta resolución, que esgota a vía administrativa, poderase interpoñer recurso contencioso-administrativo no prazo de dous meses contados desde o día seguinte ao da súa publicación no BOE, de conformidade co disposto na Lei 29/1998, do 13 de xullo, reguladora da xurisdición contencioso-administrativa. Potestativamente poderase interpor recurso de reposición ante o reitor da Universidade de Santiago de Compostela, no prazo dun mes contado a partir do día seguinte ao da devandita publicación; neste caso non se poderá interpor o recurso contencioso-administrativo antes mencionado ata que sexa resolto expresamente ou se producise a desestimación presunta do de reposición, conforme o previsto nos artigos 116 e 117 da LRJ-PAC.
Santiago de Compostela, 5 de novembro de 2007.
Senén Barro Ameneiro
Reitor da Universidade de Santiago de Compostela
RESOLUCIÓN do 5 de novembro de 2007 pola que se integran determinados funcionarios do corpo de catedráticos de escola universitaria no corpo de profesores titulares de universidade.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 29/11/2007

A Lei orgánica 4/2007, do 12 de abril (BOE do 13 de abril), pola que se modifica a Lei orgánica 6/2001, do 21 de decembro, de universidades, na súa disposición adicional primeira, dispón o seguinte:
«A partir da entrada en vigor desta lei, logo de solicitude dirixida ao reitor da universidade, os funcionarios e funcionarias doutores do corpo de catedráticos de escola universitaria, poderán integrarse no corpo de profesores titulares de universidade nas mesmas prazas que ocupen, mantendo todos os seus dereitos e computándose a data de ingreso no corpo de profesores titulares de universidade a que tivesen no corpo de orixe. Os que non soliciten a devandita integración permanecerán na súa situación actual e conservarán a súa plena capacidade docente e investigadora».
Polo tanto, unha vez comprobado o cumprimento polos interesados dos requisitos establecidos e consonte o disposto na citada disposición adicional e en uso das atribucións conferidas ao meu cargo pola Lei orgánica de universidades e o Decreto 28/2004, do 22 de xaneiro (DOG do 9 de febreiro e BOE do 22 de abril), polo que se aproban os estatutos da Universidade de Santiago de Compostela, resolvo o seguinte:
Quedan integrados no corpo de profesores titulares de universidade os funcionarios do corpo de catedráticos de escola universitaria, pertencentes a esta universidade, que se relacionan a continuación, quedando adscritos á mesma praza que ocupan actualmente:
Ver referencia pdf "23100D008P026.PDF"
Contra esta resolución, que esgota a vía administrativa, poderase interpoñer recurso contencioso-administrativo no prazo de dous meses contados desde o día seguinte ao da súa publicación no BOE, de conformidade co disposto na Lei 29/1998, do 13 de xullo, reguladora da xurisdición contencioso-administrativa. Potestativamente poderase interpor recurso de reposición ante o reitor da Universidade de Santiago de Compostela, no prazo dun mes contado a partir do día seguinte ao da devandita publicación; neste caso non se poderá interpor o recurso contencioso-administrativo antes mencionado ata que sexa resolto expresamente ou se producise a desestimación presunta do de reposición, conforme o previsto nos artigos 116 e 117 da LRJ-PAC.
Santiago de Compostela, 5 de novembro de 2007.
Senén Barro Ameneiro
Reitor da Universidade de Santiago de Compostela
DECRETO 222/2007, do 21 de novembro, polo que se nomea un membro da Xunta Electoral de Galicia.
PRESIDENCIA — II. AUTORIDADES E PERSOAL — 30/11/2007

O punto 1 d) do artigo 14 da Lei 8/1985, do 13 de agosto, de eleccións ao Parlamento de Galicia, establece que a Xunta Electoral de Galicia está composta, entre outros, por catro vogais profesores en activo das facultades de Dereito, de Ciencias Políticas ou de Socioloxía das universidades de Galicia.
Polo Decreto 541/2005, do 21 de outubro, nomeáronse os membros da Xunta Electoral de Galicia.
O día 29 de outubro de 2007, Antonio Xavier Ferreira Fernández presentou a súa renuncia ao cargo de vogal ante a Xunta Electoral.
A Mesa do Parlamento de Galicia, mediante escrito dirixido a esta Presidencia, propón un novo vogal da dita xunta electoral, designado de conformidade co establecido no punto 2 b) do devandito artigo 14.
Polo exposto, en cumprimento do disposto no artigo 15.1º da Lei 8/1985, do 13 de agosto, de eleccións ao Parlamento de Galicia,
DISPOÑO:
Artigo único.-Nomear, por proposta da Mesa do Parlamento de Galicia, vogal da Xunta Electoral de Galicia o profesor Xosé Manuel Carril Vázquez, en substitución de Antonio Xavier Ferreira Fernández.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, vinte e un de novembro de dous mil sete.
Emilio Pérez Touriño
Presidente
CORRECCIÓN de erros.-Orde do 17 de agosto de 2007 pola que se establecen as bases reguladoras das axudas para a promoción, modernización e dimensionamento do asociacionismo agrario en Galicia e se convocan axudas para o ano 2007.
CONSELLERÍA DO MEDIO RURAL — III. OUTRAS DISPOSICIÓNS — 29/11/2007

Advertidos erros na orde publicada no Diario Oficial de Galicia nº 164, do venres, 24 de agosto de 2007, cómpre facer as seguintes correccións:
Na páxina 14.253, no artigo 44º.2.b) onde di: «Regulamento (CE) 1628/2006, da Comisión, do 24 de outubro, relativo á aplicación dos artigos 87 e 88 do tratado ás axudas rexionais ao investimento, para os investimentos referentes ás empresas pertencentes á categoría de PEME, e para as actuacións dirixidas á dotación das estruturas necesarias para a comercialización de insumos aos seus socios», debe dicir: «Regulamento (CE) 70/2001, da Comisión, do 12 de xaneiro de 2001, relativo á aplicación dos artigos 87 e 88 do Tratado CE ás axudas estatais ás pequenas e medianas empresas, para os investimentos referentes ás empresas pertencentes á categoría de PEME, nas actuacións dirixidas á dotación das estruturas necesarias para a comercialización de insumos necesarios para o normal desenvolvemento da actividade nas explotacións agrarias, e coa finalidade de mellorar globalmente a prestación de servizos e a eficiencia dos procesos produtivos nas explotacións dos socios».